

**REPUBLIKA HRVATSKA**

**DUBROVAČKO-NERETVANSKA ŽUPANIJA**

**ŽUPAN**

Klasa: 323-01/24-01/

Urbroj: 2117/1-01-24-

Dubrovnik, . prosinca 2024. godine

Na temelju članaka 31., 32. st 6. i 41. st. 3. Zakona o lovstvu ( „Narodne novine“ br. 99/18, 32/19 i 32/20 ), članka 36. Statuta Dubrovačko-neretvanske županije („Službeni glasnik Dubrovačko-neretvanske županije“ br. 3/21), te članka 8. Programa razvoja i unapređenja lovstva na području Dubrovačko-neretvanske županije ( „Službeni glasnik Dubrovačko-neretvanske županije“ br. 20/20), Župan Dubrovačko-neretvanske županije donosi:

**P R A V I L N I K**

**o uvjetima i načinu korištenja sredstava ostvarenih od lovozakupnine za razdoblje**

**od 2025.-2028.**

**Članak 1.**

Ovim Pravilnikom propisuju se uvjeti i način na koji će se koristiti namjenska novčana sredstva Županijskog proračuna ostvarena od lovozakupnine.

**Članak 2.**

Novčana sredstva uplaćena u Proračun na ime zakupnine za zajednička lovišta za jednu lovnu godinu raspoređuju se temeljem važećih zakonskih odredbi Zakona o lovstvu.

Sredstva iz članka 2. stavka 1. ovog članka predviđena za naknade vlasnicima zemljišta bez prava lova koja u roku od godine dana nisu potraživali vlasnici zemljišta bez prava lova koristit će se za razvoj i unapređenje lovstva na području Dubrovačko-neretvanske županije za sljedeće namjene:

1.Rashode za provedbu Zakona o lovstvu,

2.Gradnju i opremanje lovačkih streljana

3.Unapređenje lovnotehničkih i lovnogospodarskih objekata

4.Nabavku dlakave i pernate divljači

5.Lovnu kinologiju-nabavu pasa

6.Nabavku zaštitnih sredstava (mehanička i kemijska) za sprečavanje štete od divljači

7.Promidžba i informiranje iz područja lovstva

**Članak 3.**

Novčana sredstva uplaćena u Proračun na ime zakupnine za državna lovišta za jednu lovnu godinu raspoređuju se temeljem važećih zakonskih odredaba Zakona o lovstvu.

Sredstva iz članka 3. stavka 1. ovoga članka koristit će se za razvoj i unapređenje lovstva na području Dubrovačko-neretvanske županije za sljedeće namjene:

1. Rashode za provedbu Zakona o lovstvu,
2. Gradnju i opremanje lovačkih streljana,
3. Lovnu kinologiju - nabavu pasa,
4. Nabavku dlakave i pernate divljači
5. Unapređenje lovnotehničkih i lovnogospodarskih objekata
6. Nabavku zaštitnih sredstava (mehanička i kemijska) za sprečavanje štete od divljači
7. Promidžba i informiranje iz područja lovstva

**Članak 4.**

Korisnici novčanih sredstava od lovozakupa zajedničkih lovišta Dubrovačko-neretvanske županije, koja nisu potraživana od strane vlasnika zemljišta bez prava lova, za namjene iz članka 2. ovog Pravilnika su lovozakupnici koji imaju u zakupu lovišta na području Dubrovačko-neretvanske županije, a nemaju dugovanja s naslova lovozakupnine i ispunjavaju druge uvjete i kriterije propisane ovim Pravilnikom.

**Članak 5.**

Korisnici novčanih sredstava od lovozakupa državnih lovišta na području Dubrovačko-neretvanske županije, za namjene iz članka 3. ovog Pravilnika, su lovozakupci koji imaju u zakupu ili koncesiji državno lovište i ispunjavaju druge uvjete i kriterije propisane ovim Pravilnikom.

1. **PROVEDBA ZAKONA O LOVSTVU (državna i zajednička lovišta)**

**Članak 6.**

Novčana sredstva iz članka 31. stavka 1. točke 4. Zakona o lovstvu („Narodne novine“ br. 99/18, 32/19 i 32/20 ) utrošit će se za:

1. Zaštitu i čuvanje zajedničkih lovišta koja nisu pod ugovorom,
2. Provedbu natječaja za zajednička lovišta,
3. Naknadu za štete od divljači u zajedničkim lovištima koja nisu pod ugovorom,
4. Promidžbu i informiranje iz područja lovstva,
5. Provođenje mjera za sprječavanje šteta od divljači.
6. **LOVNA KINOLOGIJA-NABAVA PASA (državna i zajednička lovišta)**

**Članak 7.**

Novčana sredstva za nabavu pasa odobrit će se lovozakupcima za nabavu mladih lovačkih pasa koji će se pripremati za polaganje ispita prirođenih osobina IPO. Sredstva se dodjeljuju u iznosu do 160,00 EUR po jednom lovačkom psu do utroška osiguranih sredstava.

Lovozakupnik je dužan imati psa u vlasništvu tri godine od položenog ispita, te svake godine dostaviti dokaz da je pas u njegovom vlasništvu.

1. **NABAVA DLAKAVE I PERNATE DIVLJAČI (državna i zajednička lovišta)**

**Članak 8.**

Novčana sredstva za unos zeca običnog u lovište odobrit će se lovozakupniku državnog ili zajedničkog lovišta na području Dubrovačko-neretvanske županije koji je u tekućoj godini kupio i u lovište unio zeca običnog po lovnogospodarskim osnovama.

Sredstva se dodjeljuju u iznosu do 110,00 EUR za unesenog zeca u lovište do utroška osiguranih sredstava.

**Članak 9.**

Novčana sredstva za unos pernate divljači u lovište odobrit će se lovozakupniku državnog ili zajedničkog lovišta na području Dubrovačko-neretvanske županije koji je u tekućoj godini kupio i u lovišta unio fazanske piliće/ili odrasle fazane po lovnogospodarskim osnovama.

Sredstva se dodjeljuju u iznosu do 8,00 EUR za fazansko pile, a za odraslog fazana do 15,00 EUR, do utroška osiguranih sredstava.

1. **NABAVA ZAŠTITNIH SREDSTAVA (državna i zajednička lovišta)**

**Članak 10.**

Za nabavu zaštitnih sredstava (mehaničkih i kemijskih) priznaju se računi za zaštitna sredstva.

Sredstva se dodjeljuju do 50% iznosa sredstava od lovozakupnine po zahtjevu lovozakupnika državnog, odnosno zajedničkog lovišta.

1. **GRADNJA I OPREMANJE LOVAČKIH STRELJANA (državna i zajednička lovišta)**

**Članak. 11.**

Za gradnju i opremanje lovačkih streljana uz prezentaciju troškovnika i pripadajućih računa.

Sredstva se dodjeljuju do 50% iznosa sredstava od lovozakupnine po zahtjevu lovozakupnika zajedničkog , odnosno državnog lovišta.

1. **UNAPREĐENJE LOVNOTEHNIČKIH I LOVNOGOSPODARSKIH OBJEKATA (državna i zajednička lovišta)**

**Članak 12.**

Za postavljanje i održavanje lovnotehničkih i lovnogospodarskih objekata u lovištu uz prezentaciju troškovnika i pripadajućih računa.

Sredstva se dodjeljuju do 50% iznosa sredstava od lovozakupnine po zahtjevu lovozakupnika državnog, odnosno zajedničkog lovišta.

**Članak 13.**

Sredstva utvrđena u člancima 7.-12. ovog Pravilnika dodjeljivat će se putem Javnog poziva koji će biti objavljen na web stranici Dubrovačko-neretvanske županije.

**Članak 14.**

Maksimalni iznos potpore, koji lovozakupnik može ostvariti temeljem članaka 7.- 13. ovog Pravilnika godišnje, je iznos od 50% godišnje lovozakupnine koju plaća lovozakupnik.

Sredstva će se dodjeljivati po redoslijedu zaprimanja zahtjeva do iskorištenja raspoloživog iznosa za određenu godinu.

**Članak. 15.**

Odluku o dodjeli novčanih sredstava temeljem ovog Pravilnika donosi župan na prijedlog Povjerenstva.

Odluka iz stavka 1. ovog članka javno će se objaviti na službenim mrežnim stranicama Županije.

**Članak. 16.**

S korisnikom financiranja Županija će potpisati Ugovor o međusobnim pravima i obavezama najkasnije 30 dana od dana donošenja odluke o dodjeli novčanih sredstava.

1. **ADMINISTRATIVNA OBRADA I KONTROLA**

**Članak 17.**

Upravni odjel za poljoprivredu i ruralni razvoj DNŽ provodit će administrativnu obradu zahtjeva i kontrolu izvršenja obaveza iz Ugovora o izravnoj dodjeli sredstava.

Kontrola izvršenja vršit će se putem opisnih i financijskih izvješća korisnika sredstava koje je isti dužan dostaviti na propisanim obrascima, uz sve tražene popratne dokumente i u propisanim rokovima te kontrolom „na licu mjesta“.

**Članak 18.**

Ovaj Pravilnik stupa na snagu osmog dana od dana objave u „Službenom glasniku Dubrovačko-neretvanske županije“.

**Ž U P A N**

Nikola Dobroslavić

Dostaviti:

1. Upravni odjel za poljoprivredu i ruralni razvoj DNŽ, ovdje
2. „Službeni glasnik DNŽ“, za objavu
3. Pismohrana

***Aktivnost 25*.** Projekt razvoja lovstva

***Nositelj aktivnosti***: Upravni odjel za poljoprivredu i ruralni razvoj

Program razvoja i unapređenja lovstva na području Dubrovačko-neretvanske županije („Službeni glasnik Dubrovačko-neretvanske županije“ br. 20/20) bazira se na važećem Zakonu o lovstvu (NN br. 99/18, 32/19 i 32/20) sa svrhom unaprjeđenja gospodarske funkcije lovstva te zaštite divljači i očuvanja biološke i ekološke ravnoteže prirodnih staništa divljači.

Programom se utvrđuju mjere za provedbu koje će se financirati iz sredstava ostvarenih na temelju članka 31. stavka 4. i 7. , te članaka 32. i 41. Zakona o lovstvu. Također se određuju i aktivnosti, nositelji provedbe i korisnici po utvrđenim mjerama.

Mjere koje se provode Programom:

-Ulaganje u materijalnu imovinu,

-Gospodarenje s divljači,

-Sprječavanje štete od divljači i na divljači,

-Promocija Dubrovačko-neretvanske županije u području lovstva.

Mogući korisnici sredstava su lovoovlaštenici (zakupnici i koncesionari prava lova) u zajedničkim i državnim lovištima na području Dubrovačko-neretvanske županije.

Pravilnikom o uvjetima i načinu korištenja sredstava od lovozakupnine za razdoblje od 2021.-2024. godine(„Službeni glasnik Dubrovačko-neretvanske županije“ br. 3/21) predviđena su ulaganja u sljedeće namjene:

-Lovna kinologija-nabava lovačkih pasa,

-Nabava dlakave i pernate divljači,

-Nabava zaštitnih sredstava (mehaničkih i kemijskih),

-Gradnja i opremanje lovačkih streljana,

-Unaprjeđenje lovnotehničkih i lovnogospodarskih objekata.

Po raspisanom Javnom pozivu odabiru se korisnici s kojima se zaključuje ugovor, nakon čega se doznačavaju sredstva. Po ugovorenim rokovima dostavljaju se izvješća o realizaciji projekata s tim da Dubrovačko-neretvanska županija cijelo vrijeme provedbe projekta zadržava pravo nadzora.

U postupku je donošenje novog Pravilnika koji bi stupio na snagu s 1. siječnja 2025. godine za period 2025-2028. godina, a koji ne mijenja prethodne namjene.